section_heading: Životopis
paragraph_text: Osnovnu školu polazio je u Zagrebu i Senju te ponovno u Zagrebu. U Zagrebu je završio i gimnaziju te diplomirao na Pravnom fakultetu. Radio je kao propagandist u Vjesnikovoj marketinškoj agenciji, bio je pomoćnikom ministra kulture Republike Hrvatske (1995. – 1996.), a od 1996. radio na HTV-u kao glavni dramaturg i urednik u dramskoj redakciji. Glavni urednik dramskog programa HTV-a bio je od 2000. do 2004. Živi u Zagrebu. Potomak je hrvatske plemićke obitelji Jelačić.